CELEX: C2005/069/37
Language: et
Date: 2005-03-19 00:00:00
Title: Kohtuasi T-475/04: Bouygues SA ja Bouygues Télécom'i 24. novembri 2004. aasta hagi Euroopa Ühenduste Komisjoni vastu

19.3.2005   
            
            
               ET
            
            
               Euroopa Liidu Teataja
            
            
               C 69/20
            
         Bouygues SA ja Bouygues Télécom'i 24. novembri 2004. aasta hagi Euroopa Ühenduste Komisjoni vastu
   (Kohtuasi T-475/04)
   (2005/C 69/37)
   Kohtumenetluse keel: prantsuse
   Bouygues SA, asukoht Pariis ja Bouygues Télécom, asukoht Boulogne-Billancourt, Prantsusmaa, esitasid 24. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Louis Vogel, Joseph Vogel, Bernard Amory, Alexandre Verheyden, François Sureau ja Didier Theophile.
   Hageja palub esimese astme kohtul:
   
               1.
            
            
               tühistada komisjoni 20. juuli 2004. aasta otsus C(2004)2647 – Riigiabi – Prantsusmaa, mis puudutab Orange'i ja SFR'i poolt makstavate Universal Mobile Telecommunication System'i (UMTS) litsentsitasude muutmist;
            
         
               2.
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev kaebus on esitatud komisjoni 20. juuli 2004. aasta otsuse nr C(2004)2647 lõplik peale, mille kohaselt ei andnud Prantsusmaa Orange France'ile ja SFR'ile riigiabi, kui vähendas tagasiulatuvalt 4, 995 miljardi euro suurust tasu, mida kumbki operaator oli kohustatud neile 18. juulil 2001. aastal omistatud Universal Mobile Telecommunication System'i (UMTS) litsentsi eest Prantsusmaale tasuma. Selle otsuse vastuvõtmisega jäeti rahuldamata hagejateks olevate äriühingute kaebus.
   Siinkohal tuleb meenutada, et Prantsusmaa valitsus esitas kaks pakkumise kutset UMTS litsentside ostmiseks. Esimene, milles osalesid Orange France ja SFR, alustati augustis 2000. Litsentsitasu suuruseks määrati 4,995 miljardit eurot litsentsi eest. Bouygues Télécom otsustas määratud hinna tõttu konkursil mitte osaleda. Teise pakkumise raames vähendati tasude summat 619 miljoni euro võrra. Peale teist pakkumismenetlust omandas Bouygues Télécom UMTS'i litsentsi. Vahepealsel ajal otsustas Prantsusmaa valitsus tagasiulatuvalt ühtlustada esimese pakkumismenetluse jooksul esitatud tasude summad teises menetluses esitatud summadega.
   Oma kaebuste toetuseks viitasid hagejad kõigepealt EÜ artikli 87 rikkumisele. Hagejad väidavad, et:
   
               —
            
            
               Riiklikud litsentsitasud on riigi tulud ning Prantsusmaa, muutes tagasiulatuvalt Orange'i ja SFR'i makstavate tasude suurusi, on loobunud likviidse, sissenõutava ja kindla suurusega võlanõude sissenõudmisest;
            
         
               —
            
            
               Toetudes põhjendusele, et vaidlustatud otsus on õigustatav mittediskrimineerimise põhimõttega, on komisjon vältinud kõnelusi antud teemal. Seetõttu tuleks kinnitada, et Orange ja SFR said tänu Prantsusmaa valitsuse otsusele ajutise eelise siseneda enneaegselt UMTS'i turule, mis samal ajal tagas, kuigi selle kohta ei olnud esimese pakkumise kutse jooksul midagi ette nähtud, et UMTS'i litsentsitasude summa vähendatakse tasemeni, mida nõuti teises pakkumise kutses.
            
         
               —
            
            
               Kõnealune otsus kahjustas konkurentsi, võimaldades Orange'il ja SFR'il, kes juba on Prantsusmaa mobiilsideturul mõjukad operaatorid, kindlustada oma positsioon UMTS'i areneval turul ning selle tagajärjel piirata konkurentide pääsu turule.
            
         Lisaks väitsid hagejad, et kostja, piirdudes ilma täiendavate põhjendusteta üksnes väitega, et UMTS litsentsi andmist ei saa vaadelda turutehinguna, on seeläbi rikkunud EÜ artiklit 230.
   Lõpuks leiavad hagejad, et komisjon on rikkunud EÜ lepingu artikleid 87 ja 88, jättes nendes sätetes ettenähtud ametlikus kontrollimenetluses kõnealune meede kontrollimata.